ส่อง DELTA กำไร Q2/60 ไม่หรู แถมราคาเกิน Fair Value แนะขาย
ส่อง DELTA กำไร Q2/60 ไม่หรู แถมราคาเกิน Fair Value แนะขาย
24 ก.ค. 2560

บล.เอเซีย พลัส ระบุในบทวิเคราะห์วันนี้(24 ก.ค.) ว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ([email protected]) คาดกำไรสุทธิงวดไตรมาส 2/60 ลดลงถึง 43.0% เทียบไตรมาสก่อนหน้า และ 42.1% เทียบช่วงเดียวกันของปีก่อน มีปัจจัยกดดัน จากแนวโน้มการบันทึกค่าใช้จ่ายพิเศษ แต่ถ้าพิจารณากำไรจากการดำเนินงานงวดไตรมาส2/60 คาดเพิ่มขึ้น 15.9% เทียบไตรมาสก่อนหน้า และ 18.2% เทียบช่วงเดียวกันของปีก่อน ปัจจัยหนุนจากช่วงฤดูกาลส่งออกชิ้นส่วนฯ
ขณะที่ไตรมาส 3/60 คาดอ่อนตัวลง 4.8% เทียบไตรมาสก่อนหน้า (แต่เพิ่มขึ้น 6.3% เทียบช่วงเดียวกันของปีก่อน) จากแนวโน้มรายได้รวมอ่อนตัวลงเนื่องจากการปรับโครงสร้างบริษัทโดยการขายบริษัทย่อยออกไปบางส่วน โดยรวมคาดกำไรสุทธิปี 2560 จะอ่อนตัวลง 1.4% เทียบช่วงเดียวกันของปีก่อน แต่หากพิจารณาเฉพาะกำไรจากการดำเนินงานปี 2560 จะเติบโต 15.2% เทียบช่วงเดียวกันของปีก่อน อย่างไรก็ตามราคาหุ้นปัจจุบันเกิน Fair Value ไปมากแล้ว จึงคงคำแนะนำ ขาย